**Kerecsend Község Önkormányzata Képviselő-testületének**

**1/2024. (II.12.) önkormányzati rendelete**

**a mini bölcsődei ellátás igénybevételéről és a fizetendő térítési díjakról**

**szóló 5/2023. (III.27.) önkormányzati rendelet módosításáról**

Kerecsend Község Önkormányzatának Képviselő-testülete [az Alaptörvény 32. cikk (2) bekezdés](https://uj.jogtar.hu/login?o=doc/id/A1100425.ATV/lr/lawrefk(32)B(2))ében kapott felhatalmazás alapján, [az Alaptörvény 32. cikk (1) bekezdésének a) pont](https://uj.jogtar.hu/login?o=doc/id/A1100425.ATV/lr/lawrefk(32)B(1)p(a))jában meghatározott feladatkörében eljárva, a gyermekek védelméről és gyámügyi igazgatásról szóló [1997. évi XXXI. törvény 29. § (1) bekezdésében](https://uj.jogtar.hu/login?o=doc/id/99700031.TV/lr/lawrefP(29)B(1)) és a [131. § (1) bekezdésében](https://uj.jogtar.hu/login?o=doc/id/99700031.TV/lr/lawrefP(131)B(1)) kapott felhatalmazás alapján a következőket rendeli el:

**1. §** (1) A mini bölcsődei ellátás igénybevételéről és a fizetendő térítési díjakról szóló 5/2023. (III.27.) önkormányzati rendeletének 1-2§-a helyébe az alábbi rendelkezések lép:

 Kerecsend Község Önkormányzata a gyermekek napközbeni ellátására mini és családi bölcsődei ellátást biztosít az Kerecsendi Ficánka Mini Bölcsőde elnevezésű intézmény 3396 Kerecsend, Demjéni út 6. sz. alatti székhelyén, valamint annak telephelyein a Kerecsendi Mazsola és Tádé Családi Bölcsőde, az Arany János utca 2. sz alatt.

(2) A bölcsődei ellátást a gyermekek védelméről és gyámügyi igazgatásról szóló [1997. évi XXXI. törvény](https://uj.jogtar.hu/login?o=doc/id/99700031.TV) (továbbiakban [Gyvt.](https://uj.jogtar.hu/login?o=doc/id/99700031.TV)) [4. §-ában](https://uj.jogtar.hu/login?o=doc/id/99700031.TV/lr/lawrefP(4)) meghatározottak szerint azok vehetik igénybe, akik kerecsendi lakóhellyel vagy tartózkodási hellyel rendelkeznek, illetve akik az önkormányzat által fenntartott intézményben veszik igénybe a szolgáltatásokat.

(3) A rendelet hatálya kiterjed a bölcsődei ellátást igénybe vevő gyermek esetén a szülői felügyeletet gyakorló szülőre vagy más törvényes képviselőre (a továbbiakban: törvényes képviselőre)

**2. §** A mini bölcsődei ellátás igénybevételéről és a fizetendő térítési díjakról szóló 5/2023. (III.27.) önkormányzati rendelet 1. sz melléklete helyébe az alábbi melléklet lép:

Gyermekek napközbeni ellátása

Mini és Családi Bölcsődei étkezés nyersanyagköltsége és személyi térítési díjai

|  |  |  |  |  |
| --- | --- | --- | --- | --- |
| Megnevezés | NyersanyagnormaFt/nap/fő | Étkezési térítési díjFt/nap/fő | Gondozási díjFt/nap/fő | Összes térítési díjFt/nap/fő |
| Bölcsőde | 563 Ft | 715 Ft | 520 Ft | 1235 Ft |
| ebből reggeli | 113 Ft | 144 Ft |
| tízórai | 56 Ft | 71 Ft |
| ebéd | 281 Ft | 357 Ft |
| uzsonna | 113 Ft | 144 Ft |

Időszakos napközbeni gyermekfelügyelet személyi térítési díja: 1235 Ft/nap

**3. §** Ez a rendelet 2024. március 1. napján lép hatályba.

 Sári László dr. Szász Kata

 polgármester jegyző

**Általános indokolás**

*Kerecsend Község Önkormányzata Képviselő-testületének*

*/2024. (II.12.) önkormányzati rendelete*

*a mini bölcsődei ellátás igénybevételéről és a fizetendő térítési díjakról*

*szóló 5/2023. (III.27.) önkormányzati rendelet módosításáról*

Kerecsend Község Önkormányzatának fenntartása alá tartozó Ficánka Mini Bölcsőde kettő új telephellyel bővült ki, a Mazsola és a Tádé Családi Bölcsődékkel, melynek következtében szükségessé vált a székhely valamint a telephelyek egységes rendeleti formában történő szabályozása.